OzLabs/hebrew-wiki-articles huggingface dataset:
יוהאן רנק

בו יוהאן רנק (בשוודית: Bo Johan Renck; נולד ב-5 בדצמבר 1966) הוא במאי וידאו קליפים, טלוויזיה וקולנוע שוודי. במהלך השנים 1991–2001 היה זמר-יוצר תחת שם הבמה Stakka Bo. בשנת 2019 זכה בפרס אמי לבימוי הטוב ביותר במיני-סדרה, סרט או ספיישל דרמטי על בימוי המיני-סדרה "צ'רנוביל".

==ביוגרפיה==
רנק נולד בעיר אופסלה שבשוודיה. הוא בנם של הפרופסור לרפואה הנס רנק, ומרינה קיילברג אחות במקצועה. אביו לימד באוניברסיטאות שונות ברחבי העולם ובשל כך התגורר יוהאן בערים מיאמי שבארצות הברית, מאלמה בשוודיה, טרומסה שבנורווגיה, ובכווית. רנק בוגר לימודי כלכלה בבית הספר לכלכלה סטוקהולם.

==קריירה==
===מוזיקה===
בעת שלמד באוניברסיטה הכיר את קאמילה הנמארק מלהקת "ארמי אוף לאברז" והיה איתה בקשר זוגי. היכרות זו חשפה אותו לשוק המוזיקה בשוודיה. לזמן קצר שיתף פעולה עם המוזיקאי השוודי E-Type והוציא עמו שני סינגלים בשנים 1991 ו-1992. לאחר מכן פצח בקריירת סולו בשם הבמה Sttaka Bo.

בשנת 1993 הוציא את הסינגל Here We Go, שזכה להצלחה בעולם. במצעד הסינגלים הבריטי דורג השיר במקום ה-13. את הוידאו קליפ לשיר ביים רנק. השיר נכלל בסדרה ביוויס ובאטהד, ובפסקולי הסרטים "משהו ללבוש", "אף פעם לא התנשקה", ו"נחיתת החייזר".

===וידאו קליפים===
לצד בימוי וידאו קליפים של שיריו ביים רנק וידאו קליפים של אמנים שוודים כגון The Cardigans, הזמרת השוודית Titiyo ולהקת בקסטר. בימוי זה הוביל אותו לביים וידאו קליפים של אמנים מובילים יותר.

רנק ביים את הקליפים לשירים Nothing Really Matters ו-Hung Up של מדונה. הוא ביים גם וידאו קליפים ל"אול סיינטס", קיילי מינוג, רובי ויליאמס, סווייד, ניו אורדר, ביונסה ועוד.

בשנת 2012 ביים את הקליפ לשיר Blue Velvet שביצעה לנה דל ריי ששימש גם כפרסומת לרשת H&M ווידאו קליפ ל"ביץ' האוס". ב-2015 ביים את הווידאו קליפ לשיר Blackstar של דייוויד בואי ושירו Lazarus שיצא באותה השנה.

===קולנוע וטלוויזיה===
הסרט הראשון שביים היה "Downloading Nancy" שהוקרן בפסטיבל הסרטים סאנדס בשנת 2008. בהמשך ביים פרקים ב"שובר שורות". רנק ביים גם פרק של הסדרות "המתים המהלכים", "קוד שרוף", "בייטס מוטל" ו"עין הרע".

בשנת 2016 ביים את המיני-סדרה "הפנתרים האחרונים".

בשנת 2019 ביים את המיני-סדרה "צ'רנוביל". על פועלו זה זכה בפרס אמי לבימוי הטוב ביותר במיני-סדרה, סרט או ספיישל דרמטי בשנת 2020 הוזמנה אצלו סדרה האחרונים מבינינו.

בשנת 2020 החל לעבוד על סרטו החדש "Spaceman", דרמת מדע בדיוני בכיכובו של אדם סנדלר שעתיד לצאת לאקרנים בנטפליקס במהלך 2024.

==חיים אישיים==
רנק נשוי לאלין רנק והם הורים לשלושה ילדים.

==קישורים חיצוניים==

* 

==הערות שוליים==

קטגוריה:זמרים שוודים
קטגוריה:במאי קולנוע שוודים
קטגוריה:במאי טלוויזיה
קטגוריה:במאי וידאו קליפים שוודים
קטגוריה:זוכי אמי בפריים טיים: בימוי מיני-סדרה או סרט טלוויזיה
קטגוריה:בוגרי בית הספר לכלכלה של סטוקהולם
קטגוריה:שוודים שנולדו ב-1966
טרה דאנקן

טרה דאנקן (בצרפתית: Tara Duncan) היא סדרת הנפשה צרפתית מסוגת פנטזיה והרפתקאות, המבוססת על סדרת רומנים בעלת אותו שם מאת סופי אודואן-מאמיקוניאן. הסדרה הופקה על ידי MoonScoop Group, חברת הנפשה אשר ידועה בהפקת הסדרות "קוד ליוקו", "ספר הג'ונגל", "טיטוף", "תותית" ו"סברינה: סודות של מכשפה בתיכון".

הסדרה שודרה לראשונה בצרפת בערוץ M6 החל מ-27 ביוני 2010 עד 19 ביוני 2011. בישראל הסדרה שודרה בדיבוב לעברית בערוץ הילדים בשנת 2012. לסדרה הופקה עונה אחת בעלת 26 פרקים באורך 22 דקות.

== תקציר העלילה ==
הסדרה עוסקת בחבורת קוסמים צעירים מכדור הארץ, אשר נלחמים בערפדים ומפלצות שונות, תוך כדי שהם מתמודדים עם חיי ההתבגרות היומיים שלהם.

== דמויות ==
* טרה דאנקן - הדמות הראשית של הסדרה. נערה בת 17 בעלת עיניים כחולות, שיער בלונדיני וצבע עור בהיר.
* סנונית - חברתה הטובה ביותר של טרה. בעלת שיער ועיניים חומות.
* קאל - בעלים של חנות וידאו. פלרטטני במיוחד. בעל שיער שחור דוקרני ועיניים אפורות.
* איזבלה - סבתא של טרה.
* מאסטר צ'ם - השומר של הפורטל בין כדור הארץ לשאר העולם.
* מניטו - סבא רבה של טרה, אשר הפך את עצמו בטעות לכלב.
* רובין - חצי שדון אשר מרבה להשתמש בחץ וקשת קסום.
* פבריס - חצי זאב. הוא וטרה מתייחסים זה לזה כאח ואחות.
* סנדרה ליילוק - אויבת של טרה, אף על פי שהיא מסתובבת איתה הרבה.
* ליביה - חברתה הטובה ביותר של סנדרה.
* הנרי דה לה צ'אס - הנבל הראשי של הסדרה.

== מדבבים בעברית ==
בימוי הדיבוב העברי של הסדרה נעשה על ידי אפי בן ישראל, וההפקה נעשתה על ידי ענבר שטגר עזרא.
* הילי ישראל - טרה דאנקן
* אביתר אדיר - קאל
* ענת אלפן - סנונית
* גיא רושיניאק - פבריס / רובין
* יורם יוספסברג - מאסטר צ'ם
* אפי בן ישראל - איזבלה
* אלדד פריבס - מניטו / הנרי דה לה צ'אס
* מאיה מיטלפונקט - סנדרה ליילוק
* ליהי לאופר - ליביה
* ענת ניב - סרינה
* אביתר ליכטנשטט - דמויות שונות
* ספיר דרמון - דמויות שונות
שיר הפתיחה של הסדרה בעברית בוצע על ידי ספיר דרמון.

== ראו גם ==
* מועדון ווינX

== קישורים חיצוניים ==

* 

קטגוריה:סדרות הנפשה צרפתיות
קטגוריה:סדרות פנטזיה
קטגוריה:סדרות טלוויזיה המבוססות על ספרים
קטגוריה:ערוץ הילדים: תוכניות רכש
קטגוריה:תוכניות טלוויזיה שעלו לשידור בשנות ה-2010
דרור 1

דרור 1 הוא לוויין תקשורת ממשלתי ישראלי.

ב-2 בינואר 2020 הודיעה ממשלת ישראל על תחילת פיתוחו של לווין תקשורת עצמאי בשם דרור 1 שעתיד לשמש את צורכי מדינת ישראל למשך 15 שנה ללא תלות בחברות פרטיות.

שמו של הלוויין הוחלף מ-'עמוס 8' לאחר שהוחלט על המיתוג המחודש, ועצמאות התקשורת של מדינת ישראל.

הלוויין יפותח על ידי התעשייה האווירית ויכלול בתוכו טכנולוגיות דיגיטליות מתקדמות ביותר, בדגש על טכנולוגיות 'כחול לבן', כדוגמת מטע"ד תקשורת דיגיטלי מתקדם, וכן יכולות "סמארטפון בחלל", המאפשרת גמישות תקשורתית לאורך כל שנות פעילותו בחלל.

הלוויין יפותח בחטיבת מערכות טילים וחלל של התעשייה האווירית.

== קישורים חיצוניים ==
* [https://www.israeldefense.co.il/he/node/41478. באתר Israel Defense]
* 
* [https://www.gov.il/he/departments/news/most_news20200105 .באתר הממשלתי]

2020 01
קטגוריה:התעשייה האווירית לישראל: לוויינים
קטגוריה:ישראל: מיזמים עתידיים
תומר סיסלי

תומר סיסלי (בצרפתית: Tomer Sisley; נולד ב-14 באוגוסט 1974) הוא הומוריסט, שחקן, תסריטאי, קומיקאי ובמאי קולנוע צרפתי-ישראלי.<ref name="collider1"></ref>

== ביוגרפיה ==
נולד בשם תומר גזית במערב ברלין, שבגרמניה המערבית, להורים צברים-ישראלים. סבו וסבתו עלו לישראל מליטא, בלארוס ומתימן. הוריו נפרדו כשהיה בן חמש. בגיל 9 עזב את ברלין להתגורר עם אביו בדרום צרפת. בגיל 12 הוא כבר דיבר 4 שפות (גרמנית, עברית, צרפתית ואנגלית). אביו, ג'וזף, היה מדען במחקר דרמטולוגי.

== קריירה ==
סיסלי היה הסטנדאפיסט הצרפתי הראשון שזכה בפסטיבל הקומדיה Just for Laughs, הגדול בעולם, בשנת 2003. בשנת 2011, סיסלי קיבל את התפקיד הראשי בסרט הצרפתי "לילה נטול שינה". את הסרט קנו טרייבקה פילמס, חברת ההפצה של רוברט דה נירו, והאחים וורנר קנו את הזכויות להפקת רימייק. הסרט הוקרן בפסטיבל הסרטים של טרייבקה, בפסטיבל הסרטים הבינלאומי בטורונטו ובפסטיבל הקולנוע ברומא.

בשנת 2011, במהלך צילומי הסרט לארגו וינץ' 2 הוא ביצע קטטה תוך כדי צניחה חופשית ממטוס ללא מצנח. סיסלי רוכב על סוסים, התאמן 5 שנים בקרב מגע והוא בעל הכשרה בג'ו-ג'יטסו ואיגרוף.

== פילמוגרפיה ==

=== קולנוע ===
* 1996: סטודיו סוד
* 1998: L'Immortel
* 2003: Dédales
* 2003: Bedwin מאת נדיה אל פאני
* 2005: Virgil
* 2006: Toi et moi מאת ג'ולי לופס-קורוול
* 2007: משאיות
* 2008: לארגו וינץ'
* 2011: לארגו וינץ' 2
* 2011: לילה ללא שינה
* 2013: אנחנו המילרים
* 2013: כידון מאת עמנואל נקש
* 2013: Angélique 
* 2015: רבין, היום האחרון מאת עמוס גיתאי
* 2018: בלתאזר
* 2019: מחסל עם מזל
* 2021: אל תסתכלו למעלה
* 2024: לארגו וינץ': מחיר הכסף

=== טלוויזיה ===

* Balthazar (2023-2018)
* איש הניסים (2020)
* אמא מושלמת (2021)
* וורטקס (2023)
* Comme mon fils (2023) - סרט טלוויזיה של TF1

== קישורים חיצוניים ==

==הערות שוליים==

קטגוריה:שחקני קולנוע וטלוויזיה יהודים צרפתים
קטגוריה:קומיקאים יהודים צרפתים
קטגוריה:תסריטאי קולנוע יהודים צרפתים
קטגוריה:במאי קולנוע יהודים צרפתים
קטגוריה:אישים ממוצא יהודי-ליטאי
קטגוריה:צרפתים שנולדו ב-1974
הסנדקית (סרט)

הסנדקית (באנגלית: Godmother) הוא סרט דרמת פשע ביוגרפי אמריקאי, בימויו של ג'רארד ג'ונסון על פי תסריט מאת פרנק בולדווין. בסרט מככבים קטלינה סנדינו מורנו, מהדי דהבי, דיאן גררו וסקילר גיסונדו. הסרט מגולל את סיפורה של סוחרת הסמים גריסלדה בלאנקו, המכונה מלכת הקוקאין. 

הסרט נמצא בשלבי הפקה וטרם נקבע לו תאריך יציאה לאקרנים. 

== שחקנים ודמויות ==
* אלכסה דמי - גריסלדה בלנקו הצעירה 
* קטלינה סנדינו מורנו - גריסלדה בלנקו 
* מהדי דהבי
* דיאן גררו - אווה 
* סקיילר ג'יסונדו - צ'אז 
* אוליבייה מרטינז
* ג'ון לגוויזמו 
* ג'ורדי מולה
* פיטר גרין 

== קישורים חיצוניים ==

קטגוריה:סרטים ביוגרפיים אמריקאיים
קטגוריה:סרטי סמים אמריקאיים
קטגוריה:מוצרים עתידיים: סרטים
קטגוריה:סרטים באנגלית
עיט כתר מלגשי

עיט כתר מלגשי (שם מדעי: Stephanoaetus mahery) הוא מין נכחד של עוף דורס גדול, שחי ביערות הגשם של האי מדגסקר. מין זה הוא קרובו לסוג של עיט הכתר המצוי כיום ברחבי אפריקה שמדרום לסהרה, והוא אחד מהגדולים שבעיטים כיום.<ref></ref>

== מאפיינים ==
עיט זה היה גדול יותר מקרובו החי והוא הגיע עד למשקל 7 קילוגרם בנקבות, אך היה דומה לו במראהו. התזונה העיקרית שלו כללה כנראה את הלמורים שוכני האי. מין זה בדומה לקרובו החי היה טורף-על באי (לצידם של הפוסה הענקית ושני מיני תניניים) שיכל לצוד את מרבית המינים הננסיים של האי, תוך שימוש בטפריו הענקיים. ייתכן שהלמורים המודרניים החמקניים פיתחו את שיטת ההתגוננות הזו כתוצאה מעוף טורף זה, לצד מינים מלגשים נכחדים מהסוג עיט שפעלו באופן דומה.<ref name = "Wright"></ref><ref name = "Goodman"></ref>

ככל הנראה הוא התקיים במדגסקר עד 1,500 שנה לפני הספירה. הסיבה להכחדה הייתה קשורה ככל הנראה לאדם, אשר הגיע למדגסקר באותה עת והכחיד מינים רבים האנדמיים לאי, ביניהם את עופות הפיל הענקיים, היפופוטם מלגשי ולמורי ענק נכחדים.<ref></ref>

מין נכחד גדול זה נראה מבעית למתיישבים, ואולי (לצידם של עופות הפיל) היה הבסיס לעוף המיתולוגי רוק.<ref></ref>

==קישורים חיצוניים==

==הערות שוליים==

קטגוריה:עיטים
קטגוריה:בעלי חיים שנכחדו ממדגסקר
קטגוריה:עופות שנכחדו בהולוקן
קטגוריה:אפריקה: עופות שנכחדו
קטגוריה:בעלי חיים שתוארו ב-1994
עיט כתר (סוג)

עיט כתר (שם מדעי: Stephanoaetus) הוא סוג של עוף דורס גדול, מקבוצת העיטים הטרופיים אשר כולל כיום מין אחד – עיט כתר החי ביערות של אפריקה שמדרום לסהרה. בעבר הסוג הכיל מין נוסף – עיט כתר מלגשי מהאי מדגסקר. מין זה נכחד לפני שנת 1,500 לספירה, כנראה עקב הגעת האדם לאי.
== מאפיינים ==
אלו עיטים גדולים מאוד – משקלן של הנקבות יכול לעלות על 4.5 קילוגרם ומוטת הכנפיים יכולה להגיע ל-2 מטר. המין הנכחד היה אף גדול יותר עם פרטים במשקל 7 קילוגרם. עיט זה בעל ציצה מאחורי הראש, ממנה קיבל את שמו והוא בעל טפרים רחבים וארוכים מאוד שעוזרות לו להרוג את הטרף מיד.

בזכות אמצעים אלה העיטים הם טורפי-על חזקים היכולים לצוד מחופת היער מיני יונקים ועופות בינוניים, לרבות קופים שונים, אנטילופות קטנות או צעירות, עזים, שפניים, חוגלות וטרף דומה. המין הנכחד ממדגסקר ניזון מציד למורים בינוניים או גורי למורים גדולים.

==מינים==
* עיט כתר (Stephanoaetus coronatus)
* עיט כתר מלגשי (Stephanoaetus mahery) – נכחד

==קישורים חיצוניים==

קטגוריה:עיטים
גא"ז MM

"גא"ז MM" (ברוסית: ГАЗ-ММ, באנגלית: GAZ–MM) היא משאית סובייטית מתוצרת 2 יצרניות רכב: בין השנים 1938–1947 יוצרה על ידי יצרנית הרכב גא"ז (גא"ז הם ראשי התיבות ברוסית של מפעל כלי הרכב על שם "גורקי" (Горьковский автомобильный завод, ГАЗ) ובין השנים 1947–1956 יוצרה על ידי יצרנית כלי הרכב אוא"ז (ברוסית ОАО «Ульяновский автомобильный завод», УАЗ, שם רשמי באנגלית: "Ulyanovsky Avtomobilny Zavod (UAZ)").

דגמי ""גא"ז MM"" יוצרו בין השנים 1938–1956 בברית המועצות.

=="גא"ז MM"==
* דגם ה-"גא"ז MM" הוא גרסה משוכללת של גרסת הרישיון הסובייטית של "פורד דגם AA" שיוצר בארצות הברית בין השנים 1927–1932, וברישיון פורד יוצר בברית המועצות דגם "GAZ AA" בין השנים 1932–1938. בחלק מהסדרות לא היו דלתות, בלמים קדמיים, פגושים קדמיים, פגושים עם חותמות קדמיות הוחלפו בפגושים מרותכים רגילים ורק פנס אחד בלבד נשאר. מאמצע 1942 היו למשאיות דלתות עץ עם חלקי חלונות הזזה.
* יוצרו כ-150,000 יחידות לשימוש הצבא האדום במלחמת העולם השנייה.
* מנוע בנזין.
* מנוע קדמי.
* סוג הנעה: 4x2.
* קיבולת מכל דלק - 40 ליטר.
* רדיוס פנייה (סיבוב) - 7.5 מטר
* בחלק מהדגמים הורכבו 6 צמיגים (4 צמיגים מאחור) (ראו תמונה).

===דגמים===
* "GAZ-65" - גרסת אב טיפוס, יוצרה בשנת 1940.
* "4M GAZ-AAA" - דגם אשר הורכב בארגז המטען האחורי מקלע כבד מסוג "PM M1910" כנשק נגד מטוסים
* "K GAZ–MM" - דגם אשר הורכב בארגז המטען האחורי תותח בקוטר 25 מ"מ מסוג "25 mm automatic air defense gun M1940 (72-K)" כנשק נגד מטוסים.

== גלריה ==
<gallery mode="packed" heights="120">
קובץ:Автомобіль ГАЗ-ММ, Глухів 02.jpg | "גא"ז MM"
קובץ:Газ-мм 2.JPG | "גא"ז MM"
קובץ: ГАЗ-ММ фото2.JPG| "גא"ז MM"
קובץ:Rasketehnika ERMi rongkäigus.JPG | "גא"ז MM"
קובץ:ГАЗ-ММ Задний мост.JPG | "גא"ז MM" - מבט למיקומו של הצמיג הרזרבי
קובץ: ГАЗ-ММ фото1.JPG| "גא"ז MM" - מבט לתא הנהג
קובץ:KyivRetroAuto IMGP0460.jpg | מבט למנוע דגם "גא"ז MM"
קובץ:Хлеб-фронту в мемориальном комплексе-музее Салют, Победа.JPG | "גא"ז MM"
</gallery>

==ראו גם==
* GAZ 66
* גא"ז 63
* גא"זאון נקסט

==קישורים חיצוניים==

* 
* 

==הערות שוליים==

קטגוריה:משאיות
קטגוריה:כלי רכב 6 גלגלים ויותר
קטגוריה:כלי רכב סובייטיים
קטגוריה:כלי רכב צבאיים
קטגוריה:אמצעי לחימה סובייטיים
קטגוריה:כלי רכב שהושקו ב-1938
MM
סמינר לבנות

סמינר לבנות הוא מוסד לימוד לנערות חרדיות, שמשמש ללימודים תיכוניים, או אף ללימודים על-תיכוניים (כיתות י"ג-י"ד). בחברה החרדית הסמינרים הם המסגרת המקבילה לישיבה הגבוהה אצל הבנות החרדיות. ראשונה ובולטת בתחום זה היא רשת סמינר בית יעקב, אך פועלים גם בתי ספר נוספים, כגון סמינר נתיב החינוך בירושלים ורשת "בית רבקה" של חב"ד.

עד אמצע המאה ה-20 האישה החרדית חונכה להיות עקרת בית. בהמשך, בעקבות החלת חוק חינוך חובה בישראל ובמדינות המערב, ובעקבות התפתחותה של חברת הלומדים שאילץ את האישה החרדית לפרנס את הבעל, התפתחו הסמינרים. מטרתן העיקרית (ובעבר הבלעדית) של הכיתות הגבוהות בסמינרים היא הכשרת מורות וגננות, אך בנוסף מקנות כיתות אלה הכשרה מקצועית בשלל מקצועות נוספים. לעומת מקביליהן הגבריים, נערות הסמינר לומדות גם "לימודי חול" ועל-כן לא ניגשות למבחני הבגרות הרגילים, אלא למבחני סאלד (מבחני חוץ)<ref></ref>.

== תלבושות אחידות ==
נערה חרדית מ[[סמינר בית יעקב לבושה בתלבושת אחידה קלאסית: חולצה תכולה מכופתרת, המוכנסת לתוך חצאית כפלים]]

==סמינר בית יעקב==
כותל המערבי, 2011]]
התפתחותה האדירה של רשת בתי-הספר לבנות של תנועת "בית יעקב", בסוף העשור השני של המאה ה-20 הובילה לצורך דחוף במורות. לפיכך ב-1922 הקימה שרה שנירר בקרקוב, ברחוב סטניסלבה 10, סמינר למורות בהנהלתה. קורס קיץ מרוכז למורות שהתקיים במשך חודשיים ימים ענה על צורך ראשוני זה והיווה בהמשך את התשתית להקמתו של תיכון רשמי וסמינר למורות בית יעקב, שזכו להכרתו של משרד החינוך הפולני. מי שהפך את הסמינר למבוסס יותר היה ד"ר שמואל דויטשלנדר, אז יו"ר קרן התורה, אותו פגשה שנירר בכינוס אגודת ישראל בקרקוב.

בעשורים הראשונים לקום מדינת ישראל פעל מספר מצומצם של סמינרים בהם למדו בנות ללא הבדלי זרמים בדת, או במוצאות האתניים היהודים השונים. עם הסמינרים הוותיקים נמנים סמינר הישן הירושלמי, סמינר שרנסקי וסמינר וולף שקהל היעד שלהם היה תושבות המרכז. עם השנים נפתחו סמינרים של זרמים חסידיים שונים, ביניהם סמינר וויז'ניץ הבני ברקי ובהמשך נפתחו סמינרים של חסידויות אחרות כמו גור או בעלז. מאוחר יותר נפתחו גם סמינרים חרדים-ליטאים. בירושלים היה זה הסמינר החדש ובהמשך גם סמינר דרכי רחל ואחרים.

באירופה בולטים שני סמינרים, שניהם בבריטניה וכן באנגליה, בערים גייטסהד ומנצ'סטר. לשניהם מגיעות גם תלמידות זרות, בעיקר מרחבי אירופה אך גם מישראל ומארצות הברית. בסמינרים אלו יש פנימייה, מה שמבדיל אותן מהסמינרים בישראל, בהם הבנות בדרך כלל ישנות בבית הוריהן, וכן החינוך להשקפה תורנית רחב יותר ומאידך "לימודי החול" מועטים ואינם כוללים קבלת תואר. חלק מהבנות הלומדות בסמינרים אלו, באות ללמוד לימודי מקצוע בסמינרים בישראל.

==סמינרים אחרים==
בשנת 1931, כדי להשלים את היצע החינוך החרדי בעיר פוניבז' שבליטא ולהציע אלטרנטיבה לגימנסיות של רשתות החינוך "יבנה" ו"תרבות", הקים הרב יוסף שלמה כהנמן סמינר לבנות במתכונת "בית יעקב" ונקרא אף הוא "בית יעקב" על שם התורם, יעקב לוריא, יהודי חרדי-ליטאי דרום-אפריקני תושב העיר בלומפונטיין.

בעשור השני של המאה ה-21 הקים הפלג הירושלמי החרדי-ליטאי סמינרים בשם "אהל רחל", על שם אשתו המנוחה של מנהיג הפלג, הרב שמואל אוירבך.

בחב"ד הוקמה בשנת ה'תשי"ז רשת סמינרים בשם "בית רבקה", שבמסגרתה פועלת מכללת בית רבקה בכפר חב"ד.

== ראו גם ==
* תנועת בית יעקב
** סמינר בית יעקב
* סמינר נתיב החינוך
* סמינר שרנסקי
* סמינר וולף
* הסמינר הישן למורות
* הסמינר החדש למורות
* סמינר דרכי רחל
* מדרשה תורנית לנשים
** אולפנא
** תלמוד תורה לנשים
* "אינה וראינה"
* מכללת בית רבקה
* מעמד האישה בחסידות

==הערות שוליים==

*
קטגוריה:מוסדות חינוך לנשים
גיאלוקה

גיאלוקה (בהונגרית: Gyalóka) הוא כפר זעיר במחוז גיור-מושון-שופרון, שבצפון-מערב הונגריה.

==קישורים חיצוניים==

* 

==הערות שוליים==

קטגוריה:הונגריה: כפרים
הרקה

הרקה (בהונגרית: Harka) הוא כפר במחוז גיור-מושון-שופרון, שבצפון-מערב הונגריה.

==יהודי הג'קה==
בהג'קה חיו מעט יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1910
|5
|
|-
|1920
|3
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
הג'קה

הג'קה (בהונגרית: Hegykő) הוא כפר במחוז גיור-מושון-שופרון, שבצפון-מערב הונגריה.

==יהודי הג'קה==
בהג'קה חיו מעט יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|17
|1,079
|-
|1910
|2
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
הידגשג

הידגשג (בהונגרית: Hidegség) הוא כפר קטן במחוז גיור-מושון-שופרון, שבצפון-מערב הונגריה.

בשנת 1910 גר בהידגשג יהודי אחד.

==קישורים חיצוניים==

* 

==הערות שוליים==

קטגוריה:הונגריה: כפרים
יחסי מלטה–שווייץ

יחסי מלטה–שווייץ הם היחסים הדיפלומטיים הרשמיים שבין רפובליקת מלטה לבין הקונפדרציה השווייצרית.

== היסטוריה ==
בין רפובליקת מלטה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין רפובליקת מלטה לבין הקונפדרציה השווייצרית הם יחסים דיפלומטיים חמים וידידותיים והם נעשים קרובים יותר ויותר במהלך השנים אודות להיותה של מלטה גשר בין אירופה לאפריקה והמזרח התיכון ומיקומה האסטרטגי באמצע הים התיכון.

מלטה זכתה בעצמאותה ב-1964 והייתה למדינה נייטרלית ולא מזדהה מאז כניסתה לאיחוד האירופי בשנת 2004.

השגריר השווייצרי ברומא הוא זה האמון על הממשלה המלטזית, החל משנת העצמאות של מלטה ומעט לאחר הכרזת העצמאות הרשמית שלה. קונסוליית הכבוד השווייצרית בוולטה, אשר הוקמה בשנת 1937, שודרגה למעמד קונסוליה כללית בשנת 2003. שגריר מלטזי הואמן על שווייץ בשנת 2008, השגריר הוא תושב ולטה.

== יחסים כלכליים ==
הסחר שבין שתי המדינות הוא צנוע, ובעיקר מתמקד במגזרי המכונות, הכימיקלים והרוקחות. הייבוא השווייצרי ממלטה בסוף שנת 2017 הוערך ב-31 מיליון פרנקים שווייצרים, הייצוא השווייצרי למלטה באותה השנה הוערך ב-151 מיליון פרנקים שווייצרים. מלטה היא יעד פופולרי לתיירות שווייצרית.

== שווייצרים במלטה ==
על פי הלשכה השווייצרית המרכזית לסטטיסטיקה, בסוף 2019 התגוררו במלטה מאתיים תשעים ותשעה אזרחים שווייצרים.

== נציגויות דיפלומטיות ==
* מלטה אינה מיוצגת בשווייץ בדרג השגרירות. מלטה מיוצגת בשווייץ בדרג הקונסולרי באמצעות שתי קונסוליות רשמיות שהיא מחזיקה בבזל, ובז'נבה.
* שווייץ אינה מיוצגת במלטה בדרג השגרירות. שווייץ מיוצגת במלטה בדרג הקונסולרי באמצעות קונסוליה רשמית שהיא מחזיקה בולטה, בירת המדינה.

== קישורים חיצוניים ==
* [https://www.eda.admin.ch/countries/malta/en/home/switzerland-and/bilateral-relations.html Bilateral relations Switzerland–Malta], אתר משרד החוץ של שווייץ

== הערות שוליים ==
חוסה לאנדרו אנדראדה

חוסה לאנדרו אנדראדה (בספרדית: Jose Leandro Andrade; 22 בנובמבר 1901 – 5 באוקטובר 1957) היה כדורגלן אורוגוואי, ששיחק בעמדת הקשר אחורי. כינויו היה "הפלא השחור". נחשב לאחד השחקנים הטובים בעולם בתקופתו.

==ביוגרפיה==
אנדראדה נולד ב-22 בנובמבר 1901 בסלטו שבאורוגוואי לאמא ארגנטינאית. מגיל צעיר הוא התגורר אצל דודתו במונטווידאו. לפני שהתחיל לשחק כדורגל עבד בכמה עבודות, כמו מוזיקאי, סוחר נעליים ומוכר עיתונים. כנער שיחק כדורגל בקבוצה מונטווידאו קלוב מיסיונס.

בתחילת שנות ה-20 של המאה ה-20 שיחק בקבוצה בז'ה ויסטה, שם ערך 71 הופעות וכבש 7 שערים. אחרי זה עבר לנסיונל עימה זכה בארבעה תוארי אליפות. לאחר ששיחק בנסיונל במשך כ-6 שנים עבר לפניארול בשנת 1930, וערך שם 88 הופעות. גם כשהיה צעיר שיחק בפניארול, אך לא התקבל לקבוצה הבוגרת. לקראת סוף הקריירה עבר לשחק בארגנטינה בקבוצות אטאלנטה ולאנוס טאלרס, ואז שב בחזרה לאורוגוואי, שם סיים את הקריירה בקבוצה וונדררס.

====נבחרת אורוגוואי====
בנבחרת אורוגוואי הוא ערך 33 הופעות וכבש שער אחד, במשך שבע שנים. אנדראדה זכה שלוש פעמים באליפות דרום אמריקה בשנים 1923, 1924 ו-1926. 

אנדראדה זכה במדליית זהב האולימפית הראשונה שלו באולימפיאדת 1924 שנערכה בפריז. הוא היה לשחקן שחום העור הראשון ששיחק במשחקים האולימפיים. הוא כונה בשם "הפלא השחור". לאחר הניצחון באולימפיאדה שיחקה אורוגוואי צמד משחקים נגד ארגנטינה. במשחק השני שנערך באצטדיון ספורטיבו באראקס, הושלכו אבנים לכיוונו של אנדראדה מצד הקהל הארגנטינאי, ולאחר מכן הצוות האורוגוואי השליך אבנים בחזרה, ובכך המשחק פוצץ לאחר שהאורוגוואים סירבו להמשיך.

אנדראדה זכה במדליית זהב אולימפית שנייה באולימפיאדת 1928 שנערכה באמסטרדם. במהלך משחק חצי הגמר נגד איטליה הוא התנגש בעמוד השער ונפגע בעינו. כתוצאה מכך, התעוור בעין זו.

הוא היה שותף לזכיית נבחרתו במונדיאל 1930 ונבחר להיכלל בנבחרת המצטיינת של הטורניר. בשנת 1994 דורג על ידי מגזין פראנס פוטבול במקום העשירי מתוך 100 ברשימת השחקנים הטובים ביותר בהיסטוריית המונדיאל.

====אחרי הפרישה====
לכבוד הישגיו הוצב לוח על שמו באצטדיון סנטנאריו.

לאחר פרישה מהקריירה המצב הבריאותי של אנדראדה התדרדר והוא אף התמכר לאלכוהול. הוא נפטר ב-5 באוקטובר 1957, בבית מקלט שבמונטווידאו, בגיל 55. אחיינו, ויקטור רודריגס אנדרדה, היה גם כן כדורגלן שזכה עם אורוגוואי במונדיאל 1950.

==תארים==
;נסיונל
*אליפות אורוגוואי (4): 1920, 1922, 1923, 1924
;פניארול
*אליפות אורוגוואי (2): 1932, 1935
;נבחרת אורוגוואי
*קופה אמריקה (3): 1923, 1924, 1926
*מדליית זהב אולימפית (2): 1924, 1928
*מונדיאל: 1930
;אישיים
*מקום 29 בתואר שחקן המאה
*כדור הארד של המונדיאל: 1930
*המצטיינת של המונדיאל: 1930
*השחקן המצטיין בקופה אמריקה: 1926
*מקום עשירי מתוך 100 ברשימת השחקנים הטובים ביותר בהיסטוריית המונדיאל (1930–1990) על ידי המגזין פראנס פוטבול

== קישורים חיצוניים ==

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:סלטו: כדורגלנים
קטגוריה:כדורגלני ארחנטינוס ג'וניורס
קטגוריה:כדורגלני מונטווידאו וונדררס
קטגוריה:כדורגלני פניארול
קטגוריה:כדורגלני נסיונל
קטגוריה:כדורגלני נבחרת אורוגוואי
קטגוריה:כדורגלני מונדיאל 1930
קטגוריה:ילידי 1901
קטגוריה:אורוגוואים שנפטרו ב-1957
אבו מהדי אל-מוהנדס

ג'מאל ג'עפר מוחמד עלי אבראהימי (בערבית: جمال جعفر محمد علي إبراهيمي; 1 ביולי 1954 – 3 בינואר 2020), שנודע בכוניה אבו מהדי אל-מוהנדס, (בערבית: أبو مهدي المهندس) היה פוליטיקאי ואיש מיליציה ממוצא עיראקי-איראני שפיקד על מיליציית גדודי חזבאללה העיראקית ובהמשך שימש כסגן מפקד אל-חשד א-שעבי (כוחות הגיוס העממי), שפעלו נגד המדינה האיסלאמית בעיראק. על פי הדיווחים, הארגונים שעליהם פיקד עמדו בקשרים הדוקים עם כוח קודס של משמרות המהפכה האסלאמית, שעימם שיתף פעולה בעבר בפעולות נגד משטר סדאם חוסיין<ref name="Babak"></ref> ואחרי הפלת המשטר שמר עימם על קשרים הדוקים ועל שיתוף פעולה מתמשך.

נגד אל-מוהנדס הועלו טענות רבות של עיסוק בטרור<ref></ref> ושל פעילות חבלנית שבה עסק בכווית בשנות השמונים.<ref name="Othman"></ref> הוא נידון למוות בבית משפט בכווית שלא בנוכחותו בגלל מעורבותו בהפצצות בכווית בשנת 1983.<ref name="nyt"></ref> אל-מוהנדס היה ברשימת הטרוריסטים המיועדים לחיסול של ארצות הברית.<ref> See paragraph 5 of the report.</ref> הוא נהרג בהתקפה אווירית של ארצות הברית בנמל התעופה הבין-לאומי של בגדאד ב-3 בינואר 2020.<ref name="NYTsoleimaniStrike"></ref>

== ביוגרפיה ==
ג'מאל ג'עפר אל-איבראהימי נולד בשנת 1954 בבצרה שבעיראק, לאב ערבי ולאם פרסית. בשנת 1977 הוא סיים את לימודי ההנדסה ובאותה שנה הצטרף למפלגת הדעווה השיעית שהתנגדה לממשלת הבעת'. לאחר שסדאם חוסיין אסר על פעילות מפלגת הדעווה, נמלט ג'מאל בשנת 1979 אל מעבר לגבול, לאהוואז שבאיראן, שם הקימו האיראנים מחנה להכשרת מתנגדי-משטר עיראקיים במטרה לערער את משטרו של סדאם. בשנת 1983 הצטרף למשמרות המהפכה האסלאמית בכווית, בארגון התקפות על שגרירויות של מדינות שתמכו בסדאם במלחמת איראן–עיראק. שעות לאחר ההפצצות על שגרירויות ארצות הברית וצרפת בכווית בדצמבר 1983, הוא נמלט לאיראן. בהמשך הוא הורשע ונידון למוות בהיעדר בית משפט בכווית בגין תכנון הפיגועים. הוא התיישב באיראן, התחתן עם אישה איראנית והפך לאזרח איראני. בהמשך מונה ליועץ צבאי של כוח קודס, וייעץ בתקיפות נגד בסיסים של צבא עיראק בעיר הולדתו בצרה.

אבו מהדי אל-מוהנדס (מימין) עם [[קאסם סולימאני (משמאל) בטקס לזכר אביו של סולימאני, 2017, מוסלה, טהראן.]]
הוא חזר לעיראק לאחר הפלישה שהובילה ארצות הברית לעיראק בשנת 2003 ושימש כיועץ ביטחוני לראש הממשלה העיראקי הראשון לאחר הפלישה, אבראהים אל-ג'עפרי. בשנת 2005 הוא נבחר לפרלמנט העיראקי כנציג מפלגת הדעווה במחוז באבל. כאשר הבינו גורמים אמריקניים את זהותו ואת קשריו לפיגועים בשנת 1983, הם העלו את הנושא בפני ראש ממשלת עיראק, נורי אל-מאלכי, בשנת 2006 או 2007. לאחר מכן נמלט אל-מוהנדס לאיראן וחזר לעיראק לאחר נסיגת הכוחות האמריקניים, אז הפך למפקד מיליציית גדודי חזבאללה ובהמשך לסגן מפקד אל-חשד א-שעבי.

ב־3 בינואר 2020 חוסל אל-מוהנדס, יחד עם קאסם סולימאני, בהתקפה אווירית אמריקנית על השיירה שבה נסעו, בסמוך לנמל התעופה הבין-לאומי של בגדאד.<ref></ref>

==קישורים חיצוניים==

* 
* 
* 

== הערות שוליים ==

קטגוריה:עיראקים
קטגוריה:פעילי טרור שנהרגו בידי ארצות הברית
קטגוריה:איראנים אנטי-אמריקאים
קטגוריה:עיראקים שנולדו ב-1954
קטגוריה:איראנים שנולדו ב-1954
קטגוריה:עיראקים שנפטרו ב-2020
קטגוריה:איראנים שנפטרו ב-2020
משרד החינוך של סוריה

משרד החינוך של סוריה (בערבית: وزارة التربية) הוא משרד ממשלתי של הרפובליקה הערבית הסורית, האחראי על החינוך בסוריה. בשונה ממדינות אחרות, המשרד אחראי רק לרמות ההשכלה הנמוכות, בתי הספר היסודיים והתיכונים, ואילו למוסדות החינוך הגבוה משרד בפני עצמו בשם המשרד להשכלה גבוהה.

החוקה הסורית מבטיחה את הזכות לחינוך לכל אזרח, החינוך הוא בחינם וחובה בבתי הספר היסודיים אך אינו חובה בשלב העל-יסודי ובתשלום מצומצם עבור השכלה באוניברסיטה.

==שלבי החינוך==
===גני ילדים===
תקופת חינוך שאינה חובה של שנתיים עד שלוש, בהתאם לתוכנית הלימודים הנהוגה בכל גן ילדים. מרבית גני הילדים הם בבעלות המגזר הפרטי או מופעלים על ידי עמותות פרטיות או איגוד הנשים הכללי בסוריה.
===חינוך יסודי===
חינוך בסיסי שהוא חינוך חובה וחינם לכל ילד שהגיע לגיל שבע ומחולק ל:
*חלק ראשון מכיתה א' עד כיתה ו'. (ראשוני)
*חלק שני מכיתה ז' ועד כיתה ט'. (הכנה)
===השכלה תיכונית===
*השכלה תיכונית כללית (מדעית - ספרותית)
*השכלה תיכונית מקצועית (ענף מסחר: חקלאות; תיירות ומלונות; אינפורמטיקה)
*חינוך תיכוני משפטי

==קישורים חיצוניים==
* 

קטגוריה:משרדי חינוך
קטגוריה:סוריה: פוליטיקה
קונראד השלישי

קונראד השלישי (בפולנית: Konrad III Rudy; 1447 – 28 באוקטובר 1503) היה בן שושלת פיאסט ובין אחרוני דוכסי מזוביה.

==ביוגרפיה==
לאחר שאביו נפטר בספטמבר 1454 קונראד ביחד עם אחיו הצעירים קיבל לשליטתו שטחי מזוביה. הם היו תחת השגחה של בישוף מפלוצק ואימם ברברה מקייב. בתחילת 1462 כאשר קרובי משפחה נפטרו ללא צאצאים שטחים בשליטת האחים הורחבו. בשנת 1471 הוכרז שאחים הגיעו לגיל בגרוט וקיבלו לשליטתם חלקים שונים במזוביה. קונראד הג'ינג'י קיבל לשליטתו מספר יישובים. בשנת 1474 הוא קיבל שליטה על וישוגרוד ובשנת 1484 את העיר זקרוצ'ים. בשנת 1488 קונראד הג'ינג'י קיבל את רוז'אן ובשנת 1489 הוא קיבל מאחיו הצערי את ורשה תמורת וישגרוד.

בשנת 1495 אחיו הצעיר יאנוש נפטר וקונראד הג'ינג'י נישה לקבל את הירושה. אונם מלך יאן הראשון אולברכט, מלך פולין כבש את השטח. הדבר גרם להתמרמרות וקונראד השלישי ניסה להתקרב למסדר הטבטוני ואף רוסיה הצארית אך ללא הצלחה יתרה. המאבק המתמשך עם מלך פולין על השליטה בשטחי מזוביה הביא לכך שכל אציל פולני שהיו לו בעיות עם קונראד השלישי תוך זמן קצר קיבל תמיכה מהמלך.

הוא נפטר בשנת 1503 באושייצק ושטחי הדוכסות הועברו לילדיו הצעירים. כאשר הם נפטרו בשנת 1524 ו-1526 כל שטחי מזוביה סופחו לממלכת פולין.

==קישורים חיצוניים==

קטגוריה:אצולה פולנית
קטגוריה:ילידי 1447
קטגוריה:נפטרים ב-1503
אסמאעיל קאאני

אֶסמָאעיל קָאאָני (בפרסית: اسماعیل قاآنی; נולד ב-8 באוגוסט 1957) הוא מפקד כוח קודס של משמרות המהפכה האסלאמית.

== קריירה צבאית ==
קאאני הצטרף למשמרות המהפכה בשנת 1982, ונלחם ונפצע במלחמת איראן–עיראק. באמצע שנות ה-90 מונה לראש החיל האזורי של כוח קודס האחראי על אפגניסטן ופקיסטן.

בשנת 1998, עם מינוי קאסם סולימאני למפקד כוח קודס על ידי מפקד משמרות המהפכה רחים ספווי, מונה קאאני לסגנו<ref></ref>.

בינואר 2020, בעקבות חיסולו של קאסם סולימאני בתקיפה בנמל התעופה הבין-לאומי בבגדאד, מונה קאאני למפקד כוח קודס.

==קישורים חיצוניים==

* , בערוץ ה-YouTube הרשמי של תאגיד השידור הישראלי

== הערות שוליים ==

קטגוריה:אנשי משמרות המהפכה האסלאמית
קטגוריה:איראנים שהוטלו עליהם סנקציות של מחלקת האוצר של ארצות הברית
קטגוריה:איראנים שנולדו ב-1957
דוקטור ז'יוואגו (סדרת טלוויזיה, 2005)

דוקטור ז'יוואגו (ברוסית: До́ктор Жива́го) הוא סדרת טלוויזיה רוסיות, העיבוד הטלוויזיוני הראשון ברוסיה לרומן באותו שם מאת בוריס פסטרנק.

== עלילה ==
סיפור באחד-עשר חלקים על כמה עשורים מחייו של יורי ז'יוואגו, גיבור הרומן בעל אותו שם מאת בוריס פסטרנק. העלילה הראשית נשמרת על כנה, אך מספר קווי עלילה צדדיים, כולל אחיו של הגיבור, הוסרו.
== שחקנים ==

== הפקה ==
סרט זה הוא העיבוד הרביעי לרומן בעולם והעיבוד הראשון ברוסיה. הצילומים הושלמו בסוף 2005, אך מסיבות לא ידועות הסרט לא שודר מייד. החומרים נגנבו על ידי שודדי וידאו ושוחררו ב-DVD באיכות ירודה. מעט אחר כך הסרט יצא ב-DVD בגרסה מורשית.

רק במאי 2006 הסדרה החלה להיות משודרת בערוץ NTV, והיא הייתה עמוסה בפרסום - היו 18 דקות של פרסום במשך 44 דקות של פרק.
== פרסים ==
* פרס נשר הזהב (2007)
** סדרת הטלוויזיה הטובה ביותר (11 פרקים ומעלה)
** השחקן הטוב ביותר בטלוויזיה (אולג ינקובסקי)
** העבודה הטובה ביותר של מעצבת הפקה
** המוזיקה הטובה ביותר
* מועמדויות לפרס נשר הזהב
** השחקנית הטובה ביותר בטלוויזיה ( צ'ולפן חמטובה )
* פרס TEFI 2006
** השחקן הטוב ביותר בסרט טלוויזיה / סדרת טלוויזיה ( אולג ינקובסקי )
** השחקנית הטובה ביותר בסרט טלוויזיה / סדרת טלוויזיה (צ'ולפן חמאטובה)
== קישורים חיצוניים ==
*

קטגוריה:סרטי מלחמת האזרחים הרוסית
קטגוריה:סרטי מלחמת העולם הראשונה
קטגוריה:NTV: תוכניות וסדרות
קטגוריה:סדרות טלוויזיה רוסיות שעלו לשידור בשנות ה-2000
קרחון קארייר

קרחון קארייר או קרחון קרייר (באנגלית: Carryer Glacier) הוא קרחון יובלי מחורץ במיוחד, בהרי באוורס, בארץ ויקטוריה שבאנטארקטיקה.

הקרחון נמצא באזור חוף פנל, בקצה הדרומי של רכס אקספלוררז.

הקרחון מנקז לכיוון מערב את החלק המרכזי של הרי באוורס, ונשפך אל קרחון רניק, בין הר סוזה והר גואו.

אורכו של הקרחון 22 קילומטרים.

== היסטוריה ==
=== מקור השם ===

שמו של הקרחון ניתן לו על ידי המשלחת הצפונית של משלחת הסקר הגאולוגי האנטארקטי של ניו זילנד, אשר חקרה את האזור בין השנים 1963–1964.

הקרחון נקרא על שמו של ס. ג'. קארייר (S.J. Carryer), גאולוג של משלחת הסקר.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:2475 קרחון קארייר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=2359&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קארייר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קארייר
קארייר
קארייר
הר גואו

הר גואו (באנגלית: Mount Gow) הוא הר בהרי באוורס, בארץ ויקטוריה, שבאנטארקטיקה.

גובהו של ההר 1,770 מטרים מעל פני הים.

ההר נמצא בצידו המזרחי של קרחון רניק.

ההר מהווה את הקצה המערבי של הרמה שבין שפכם של קרחון קארייר וקרחון סלדג'רס, במקום בו שני קרחנים אלה נשפכים אל קרחון רניק.

== היסטוריה ==
=== גילוי ומיפוי ההר ===

ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו בין השנים 1960–1962.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של אנתוני ג'י. גואו (Anthony J. Gow), חוקר קרחוני אנטארקטיקה ניו זילנדי, אשר ערך מחקרים בתחנת בירד, בתחנת הקוטב הדרומי ובתחנת מקמרדו כל שנה בעונת הקיץ האנטארקטי בין השנים 1959 ו-1969.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:5904 הר גואו] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=5559&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר גואו] באתר הגאזט האנטארקטי המשווה SCAR של ממשלת אוסטרליה

== הערות שוליים ==

גואו
גואו
קליוסטרו

ישראל אוקסמן (נולד ב-12 ביוני 1962) הידוע בשם הבמה קליוסטרו הוא קוסם ואמן חושים ישראלי, המתמחה במנטליזם, קסמים לילדים ומופעי במה. בנוסף מפעיל חדרי בריחה.

==ביוגרפיה==
נולד כישראל אוקסמן, בן לשושלת קצבים מפולין. את שם הבמה "קליוסטרו" שאב בגיל 12 מספר מדמות "הרוזן קליוסטרו" שהיה האלכימאי האחרון שהוצא להורג על ידי האינקוויזיציה באשמת עיסוק בכישוף. את שירותו הצבאי עשה כקוסם הצבאי הראשון בצה"ל.

בשנות ה-80 של המאה ה-20 העלה מופע עם מיטב קסמי הודיני במוזיאון תל אביב לאמנות ובהם היחלצות מכותנת משוגעים בעודו תלוי הפוך מהרגליים ועינוי המים הסיני . בהמשך ברח גם מתוך ארגז בוער ומקשירה לפסי רכבת בעודה דוהרת לכיוונו.

בשנת 1991 התארח בתוכנית "מסיבת גן".

ב-1994 שיחק בתפקיד אורח בסרט "ארץ חדשה".

ב-1996 שיחק בקלטת הילדים "גומות החן של זוהר" כקוסם.

בשנת 2000 הנחה את תוכנית הטלוויזיה לילדים "מערת הקסמים של קליוסטרו" ששודרה בערוץ 2 לצד בובה בשם אופס שדיבב ז'יל בן-דוד.

ב-2002 השתתף בסדרה "שוטטות".

בשנת 2011 התארח בתוכנית "אחד נגד 100" כאחד מהנבחרת.

לצד ההופעות, אוקסמן מנחה קורסי לימוד קסמים למבוגרים וקייטנה בחודשי הקיץ לילדים ללימוד קסמים אותם מציגים הילדים במופע סיום.

אוקסמן עוסק גם בהפעלת חדרי בריחה ובשנים 2017–2018 הוצגה תערוכת "אמנות הבריחה 2.0" במוזיאון ישראל בירושלים הכוללת פעילות משחק המשלבת פתירת חידות, הרכבת פאזלים ומעבר בין חדרי המוזיאון. את התערוכה הקים בשיתוף עם הסופרת והתסריטאית מעין רוגל בשנת 2017, לאחר ההצלחה בישראל, הוצגה התערוכה ברייקסמוזיאום באמסטרדם. התערוכה הוצגה גם במוזיאון ישראל, במוזיאון ההעפלה וחיל הים ובמדעטק בחיפה.

קליוסטרו מוביל מאבק ציבורי כנגד שימוש בבעלי חיים ובהם ביונים במופעי קוסמים ובקסמי במה.

=== חיים אישיים ===
אוקסמן בזוגיות עם טל, מרצה באוניברסיטת תל אביב, ואב לבת ממנה, ולבן מנישואיו הראשונים.

אוקסמן מתגורר ברעננה בה גם נמצא הסטודיו שלו, "בית הקוסם".

== קישורים חיצוניים ==
* 

* 
* 

==הערות שוליים==

קטגוריה:קוסמים ישראלים
קטגוריה:מנטליסטים ישראלים
קטגוריה:אמנים ישראלים הידועים בשם במה
קטגוריה:ישראלים שנולדו ב-1962
הר קנאים

הר קנאים הוא הר במדבר יהודה ששמו מנציח את הקנאים, שנלחמו ברומאים במצדה הסמוכה (70-74 לספירה). זהו רכס צר וארוך (אורכו 350 מ') דמוי "סכין" רחבה בת שתי פסגות, פסגה 442 הצפונית ופסגה ללא ציון גובה במפה בצד דרום.

ההר מתרומם בצד הכביש מצדה-ערד.

חיילי סיירת נח"ל מקבלים בסיום מסע עלייה להר את סיכת לוחם הסיירת ושנים ארוכות חיילי סיירת צנחנים סיימו את מסכם המסלול בראש ההר.

== דרך הגעה ==
מערד מרחוב מואב אל כביש 3199. הכביש תחילה עולה ובהמשך יורד אל בקעת קנאים, עובר ליד כפר הנוקדים, חוצה ועולה שוב מזרחה ואחרי 11.3 ק"מ עולה אל הקצה הצפוני של הר קנאים.

== תיאור המקום ==
הר קנאים הוא "הר מישאר" טיפוסי. גוש קירטון שנשאר על עומדו, אחרי שכל סביבתו נסחפה. ההר- שלוחה טרפזית של חצי ק"מ – נשאר עומד זקוף ובולט 70 מטר מעל סביבתו. על קדקודו שארית שכבות אבן צור.

על גבי ההר מתמשך שביל צר מצפון לדרום ואליו עולה שביל מסומן כחול. השביל עולה בקרבת חניון הלילה. הוא תלול למדי והעלייה דורשת מאמץ וזהירות (במיוחד הירידה). מפסגתו נשקף נוף: הרי מואב, מפעלי האשלג ובריכות האידוי, מצדה, הר נמר, הרודיון, יישובי הר חברון, הר עמשא, ערד, מצפה זוהר. חוויה מיוחדת היא עלייה להר עם שחר וצפייה בזריחת השמש מעל הרי מואב. קיים גם שביל עלייה ברור לא מסומן שבהתקרבו אל הקצה העליון הופך להיות מסוכן למעבר. מוטב להימנע מעלייה בשביל זה.

שביל גמלים ברור יורד מהאזור מתחת לקצה הצפוני של הר קנאים על גבי שלוחה מתונה מזרחה אל עבר קמר קנאים. השביל אינו מסומן ועל פי חוק רשות הטבע אינו מותר לתנועה. השביל יורד בפיתולים בנויים בערוצון במדרון התלול של הקמר ואינו נצפה ממצדה בגלל גבעה חוסמת שפסגתה 76 מטר מעל פני הים. אפשר שבזמנים קדומים הייתה זו דרך עורפית סמויה מהעין שאפשרה להגיע בהסתר אל מצדה.

==חיפושי גז טבעי==
בנובמבר 1961 פרץ סילון גז טבעי בקידוח "הר קנאים 1" שביצעה חברת נפטא. באפריל 1962 התגלה גז בקידוח "הר קנאים 2", כקילומטר מצפון לקידוח הראשון. ב-1968 עסקה נפטא בקידוח "הר קנאים 3". ב-1970 הקימה נפטא מתקן להפרדת הגפרית מהגז המופק, ואשר הכיל מימן גופרתי בשיעור גבוה מדי.

== קישורים חיצוניים ==
* [https://inature.info/wiki/גבעת_גורני_והר_קנאים גבעת גורני והר קנאים] באתר iNature

== הערות שוליים ==

קטגוריה:ישראל: שדות גז ונפט
קטגוריה:מדבר יהודה: שמורות טבע
תומאס מ. דיש

תומאס מ. דיש (באנגלית: Thomas M. Disch; 2 בפברואר 1940 – 4 ביולי 2008) היה משורר וסופר מדע בדיוני אמריקאי, זוכה הוגו.

== ביוגרפיה ==
תומאס מ. דיש נולד ב־2 בפברואר 1940 בעיר דה מוין (Des Moines) במדינת איווה בארצות הברית בשם תומאס מייקל דיש. בילדותו, למד בביתו במשך שנה שלמה מאחר שאימו חששה לשלוח אותו לבית הספר בשל מגפת פוליו שפרצה באותה תקופה. כתוצאה מכך הוא דילג מהגן ישירות לכיתה ב'. את החינוך הרשמי שלו קיבל בבתי ספר קתוליים, מה שמסביר את הביקורת הנוקבת שלו בכמה מיצירותיו על הכנסייה הקתולית. בשנת 1953 עברה משפחתו לסיינט פול במינסוטה, שם למד הן בבית ספר ציבורי והן בבית ספר קתולי. שם התגלתה אהבתו למדע בדיוני, דרמה ושירה.

דיש נודע גם בזכות עבודתו בתיאטרון הם כמבקר והן ככותב. הוא כתב עיבוד בימתי ליצירה "בן חור", וכן את יצירתו השנויה במחלוקת "הגמילה מהקרדינל" (The Cardinal Detoxes), יצירה שהוקעה על ידי הכנסייה הקתולית.

חיבר ספרי מדע בדיוני, פנטזיה וספרות אימה. המגזין ניוזוויק כינה אותו כ"סופר האמריקני המחונן הבלתי מוכר ביותר".

הוא פרסם את סיפורו הראשון, "The Double-Timer" בשנת 1962. סיפורים מוקדמים בולטים ניתן ציין את "יורד" ("Descending") שנכתב בשנת 1964, "המקקים" (The Roaches), "קזבלנקה 1967, ו"החוף האסייתי" 1970.

ביום שבת, 4 ביולי 2008 שם תומאס דיש קץ לחייו. לפי דיווחים, חודשים אחדים לפני שהתאבד, היה שרוי בדיכאון בעקבות מות שותפו לחיים, ובשל חשש שיפנו אותו מדירתו המושכרת, עקב עליית מחירי שכר הדירה.

כתב על כך הסופר הצרפתי מישל וולבק בספרו "סרוטונין": 

== פרסים ==
דיש זכה בפרס הוגו והיה מועמד לפרס הנבולה "על כנפי השיר". ספר זה גם זיכה אותו בפרס קמפבל לסופר הצעיר הטוב ביותר לאותה שנה. ספר זה הוא גם היחידי אשר תורגם לעברית.

דיש זכה בפרס Rhysling לשנת 1981 על שירו On Science Fiction

זכה פרס בהוגו (ליצירה לא בדיונית) על ספרו "The Dreams Our Stuff Is Made Of: How Science Fiction Conquered the World".

היה בין המועמדים הסופיים מספר פעמים לפרס הנבולה וההוגו, בין השאר על ספרו "הטוסטר הקטן האמיץ" שעובד אחר כך לסרט אנימציה באורך מלא.

==כתיבתו==
לאחר הנובלה הראשונה שכתב "רצח עם" (1965), התפרסה יצירתו "מחנה ריכוז", העוסקת באסיר במחנה ריכוז בארצות הברית שם הוא מטופל בתרופות נסיוניות.

=== ספרים וסיפורים ===
* הידרדרות
* כוכב הזקופים
* החומה האמריקאית
* הטוסטר הקטן האמיץ
* האסיר

== קישורים חיצוניים ==

* [https://tomsdisch.livejournal.com/ תומאס דיש באתר Endzone]
* [http://www.isfdb.org/cgi-bin/ea.cgi?Thomas_M._Disch קורות חייו]
* 
* 

קטגוריה:ערכים שבהם תבנית בריטניקה אינה מתאימה
קטגוריה:סופרי מדע בדיוני
קטגוריה:סופרים להט"בים אמריקאים
קטגוריה:אמריקאים שנולדו ב-1940
קטגוריה:אמריקאים שנפטרו ב-2008
מורסיה (כדורסל)

מועדון הכדורסל UCAM של האוניברסיטה הקתולית של מורסיה ס.א.ד. (בספרדית .UCAM Universidad Católica de Murcia Club de Baloncesto, S.A.D) או בקיצור מורסיה, היא קבוצת כדורסל, המשחקת בליגת העל הספרדית ובליגת האלופות בכדורסל.

== היסטוריה ==
ג'ובר מורסיה נוסדה בשנת 1985 בליגה השלישית ועלתה לליגה השנייה בעונתה הראשונה וכעבור 4 עונות בלבד עלתה לליגה הראשונה. אחרי 3 עונות הקבוצה הייתה אמורה לרדת ליגה אבל בשל התפרקות גרנולרס נשארה בליגה. בשנת 1993 שינתה את שמה למועדון הכדורסל מורסיה. כעבור 4 עונות ירדה ליגה וחזרה לעונה אחת, ואז ירדה ליגה למשך 4 עונות וחזרה למשך עונה ואז ירדה ליגה לשתי עונות ואז עלתה ליגה ל-4 עונות וירדה ומיד עלתה. בשנת 2013 שינתה את שמה ל-מועדון הכדורסל UCAM מורסיה כיום הקבוצה משחקת בליגה הראשונה.

== תארים והישגים ==

* הליגה הספרדית הראשונה:
** סגנות (1): 2023/2024
* הליגה הספרדית השנייה:
** זכייה (4): 1989/1990, 1997/1998, 2002/2003, 2010/2011
** סגנות (1): 2005/2006
* גביע נסיכת אסטוריאדס:
** זכייה (1): 2005/2006
** סגנות (1): 2010/2011
* ליגת האלופות בכדורסל:
** מקום שלישי (2): 2017/2018, 2023/2024

==קישורים חיצוניים==

* 

קטגוריה:קבוצות כדורסל ספרדיות
קטגוריה:מורסיה (קהילה אוטונומית)
Yummy

"Yummy" הוא סינגל שהוקלט על ידי הזמר-יוצר הקנדי ג'סטין ביבר. השיר יצא לאור ב-3 בינואר 2020 כסינגל הראשון מתוך אלבום האולפן החמישי של ביבר Changes, דרך חברת התקליטים דאף ג'אם.

== רקע והכרזה ==
ב-23 בדצמבר 2019, ביבר פרסם תמונה של עצמו מול פסנתר בשני פוסטים עם הכיתוב "Tomorrow" (בעברית: מחר).<ref></ref> למחרת הוא הודיע על הסינגל באמצעות טריילר שהעלה לערוץ היוטיוב שלו אשר מראה אותו הולך בתחנת דלק נטושה.<ref></ref><ref></ref> הטריילר משמש גם כהכרזה על סיבוב ההופעות שלו בצפון אמריקה המתחיל ב-14 במאי 2020.<ref></ref>

השיר נכתב על ידי ביבר עצמו, אשלי בויד, דניאל האקט, ג'ייסון בויד וסשה סיטורה והופק על ידי ג'ייסון בויד, הקט וסיטורה. השיר הוא בסגנון הרית'ם אנד בלוז ומשלב בתוכו גם טראפ.<ref></ref><ref></ref> השיר הוא סינגל הסולו הראשון של ביבר שיצא לאחר אלבומו הרביעי Purpose שיצא ב-2015.<ref></ref><ref></ref>

השיר זכה להצלחה רבה בפלטפורמת שיתוף הווידאו טיקטוק, תוך ששומש כ-4 מיליון פעמים, מה שהוביל אף להצלחתו במצעדים השבועיים.<ref></ref><ref></ref><ref></ref>

== וידאו קליפ ==
הווידאו קליפ הנלווה לשיר הועלה לערוץ היוטיוב של ביבר בשידור חי ב-4 בינואר 2020, יום לאחר יציאת הסינגל. בקליפ ניתן לראות את ביבר עם שיער ורוד בארוחת ערב במסעדה מפוארת.<ref name=":0"></ref>

נכון לפברואר 2020, מונה הצפיות של הקליפ עומד על כ-194 מיליון.<ref name=":0" /> בנוסף, הקליפ נהפך לקליפ השלישי הנצפה ביותר באופן גלובלי עם 549 מיליון צפיות.<ref></ref>

== רשימות כל הזמנים וסופי שנה ==
"Yuumy" נכלל במספר רשימות סוף שנה וכל הזמנים של השירים הטובים ביותר של 2020.
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|style="text-align:center;" |בילבורד
|style="text-align:center;" |כל שירי האלבום Changes, מדורגים
|style="text-align:center;" |17
|style="text-align:center;" |<ref></ref>
|-
| style="text-align:center;" |UDiscover Music
| style="text-align:center;" |השירים הטובים ביותר של ג'סטין ביבר: מיטב 26 הרצועות הטובים ביותר של הזמר, לפי דירוג
| style="text-align:center;" |18
| style="text-align:center;" |<ref name=":21"></ref>
|-
| style="text-align:center;" |Insider
| style="text-align:center;" |18 השירים הפופולארים של ג'סטין ביבר
| style="text-align:center;" |16
| style="text-align:center;" |<ref></ref>
|-
| style="text-align:center;" |E!
| style="text-align:center;" |10 הלהיטים הלוהטים הטובים ביותר של ג'סטין ביבר, מדורגים
| style="text-align:center;" |8
| style="text-align:center;" |<ref></ref>
|}

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
| rowspan="2" |3 בינואר 2020
|הורדה דיגיטלית • הזרמת מוזיקה
| rowspan="4" |דאף ג'אם
|<ref></ref>
|-
!הממלכה המאוחדת
| rowspan="2" |רדיו להיטים עכשוויים
|<ref></ref>
|-
! rowspan="2" |ארצות הברית
| rowspan="2" |7 בינואר 2020
|<ref></ref>
|-
|רדיו שירים עכשוויים
|<ref></ref>
|}

==קישורים חיצוניים==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירים על מזון ושתייה
קטגוריה:שירי מוזיקת טראפ
קטגוריה:שירי R&B
קטגוריה:סינגלים שהגיעו למקום הראשון בניו זילנד
קטגוריה:שירי פלטינה בממלכה המאוחדת
קטגוריה:סינגלים בהוצאת דף ג'אם רקורדינגס
איגוד תעשיית ההקלטות הניו זילנדי

איגוד תעשיית ההקלטות הניו זילנדי (לשעבר: התאחדות ענף ההקלטות של ניו זילנד (RIANZ)) הוא איגוד סחר ללא כוונת רווח של מפיקי תקליטים, מפיצים ומוזיקאים בניו זילנד. לפני יוני 2013, האגודה כינתה את עצמה "התאחדות ענף ההקלטות של ניו זילנד" (RIANZ). בהמשך, שונה השם ל-Recorded Music NZ.<ref></ref>
==תעודה על מכירות==
איגוד תעשיית ההקלטות הניו זילנדי מעניק תעודות על מכירות של סינגלים, אלבומים ואלבומי וידאו:<ref name=":0" />

===אלבומים===
{| class="wikitable"
! rowspan="2" |פורמט
! colspan="3" |תארים<ref name=":0"></ref>
|-
!זהב
!פלטינה
!פלטינה 2×
|-
!אלבום
|<small></small>7,500
|<small></small>15,000
|<small></small>30,000
|-
!אלבום וידאו
|2,500
|5,000
|10,000
|}

=== סינגלים ===
{| class="wikitable"
! rowspan="3" |פורמט
! colspan="6" |תארים
|-
! colspan="3" |עד 31 במאי 2016<ref name=":0" />
! colspan="3" |מאז 1 ביוני 2016<ref></ref>
|-
!זהב
!פלטינה
!פלטינה 2×
!זהב
!פלטינה
!פלטינה 2×
|-
!סינגל
|<small></small>7,500<small></small>
|<small></small>15,000<small></small>
|<small></small>30,000<small></small>
|15,000
|30,000
|60,000
|}

== ראו גם ==
* איגוד תעשיית ההקלטות האמריקאי
* איגוד תעשיית ההקלטות הבריטי

==קישורים חיצוניים==
* 

== הערות שוליים ==

ניו זילנד
קטגוריה:מצעדי מוזיקה ניו זילנדיים
The Colour of My Love Concert

The Colour of My Love Concert הוא אלבום וידאו של הזמרת הקנדית סלין דיון.<ref name=":0"></ref> אלבום הווידאו הופץ על ידי חברות התקליטים אפיק רקורדס וקולומביה רקורדס, בפורמט של VHS ב-19 באוקטובר 1995,<ref name=":1"></ref> ויצא על גבי די וי די מאוחר יותר, בשנת 1998.<ref name=":1" /><ref name=":0" />

הוא צולם בספטמבר 1993 בקנדה, במסגרת סיבוב ההופעות "The Colour of My Love Tour" והועלה לשידור לראשונה בדצמבר באותה השנה, בטלוויזיה הקנדית ובפברואר 1994, גם בטלוויזיה האמריקאית, בערוץ דיסני.

== רקע ==
בנוסף למהדורה הרגילה יצאה גם מהדורה מורחבת באירופה אשר כללה את הקליפ לשיר "Pour que tu m'aimes encore" מתוך אלבומה, D'eux. האלבום זכה להצלחה רבה כאשר שהה 39 שבועות במצעד אלבומי הווידאו האמריקאי כאשר הגיע למקום ה-19 בשיאו. בסופו של דבר, הצליח להגיע למעמד פלטינה במדינה עם מכירות של 100 אלף עותקים. בנוסף גם הוא הגיע למעמד פלטינה בבריטניה עם מכירות של 50 אלף עותקים ולמעמד פלטינה בצרפת עם מכירות של 20 אלף עותקים. בבריטניה ואוסטרליה הגיע האלבום בשיאו למקום ה-3.

בעקבות האלבום דיון הייתה מועמדת לפרס הג'מיני היוקרתי, פרס קנדי אשר ניתן להישגים בתוך הטלוויזיה והקולנוע כאשר זכתה בקטגוריית "ההופעה הטובה ביותר בתוכנית חד פעמית או סדרה". בנוסף הייתה מועמדת לשני פרסים נוספים בטקס בקטגוריות: "הקליפ הטוב ביותר עבור תוכנית חד פעמית או סדרה" ו"הצילום הטוב ביותר עבור תוכנית חד פעמית, סדרה או קומדיה".

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי וידאו מ-1995
קטגוריה:אלבומי וידאו של סלין דיון
קטגוריה:אלבומי וידאו באנגלית
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
Live in Memphis

Live in Memphis (בעברית: הופעה חיה בממפיס) הוא אלבום הווידאו הרביעי של הזמרת הקנדית, סלין דיון.<ref name=":0"></ref> אלבום הווידאו הופץ בפורמט VHS ב-2 בנובמבר 1998.<ref name=":0" /> ההופעה צולמה ב-1997 במהלך סיבוב ההופעות "Falling into You: Around the World" בממפיס שבארצות הברית.

עם יציאתו נכנס אלבום הווידאו אל המקום החמישי במצעד האלבומים של אוסטרליה.

== רקע ==
בנוסף לכך שיצא כווידאו ביתי המופע גם צולם ושודר בטלוויזיה במלואו. ההופעה בטלוויזיה כללה גם את הביצוע לשיר "River Deep, Mountain High", גרסת כיסוי לשירם של איק וטינה טרנר אך ביצוע זה לא נכלל בגרסת הווידאו. האלבום זכה להצלחה כאשר הגיע למעמד פלטינה בקנדה ולמעמד זהב בצרפת וארצות הברית.

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי וידאו מ-1998
קטגוריה:אלבומי וידאו של סלין דיון
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
Irreemplazable

Irreemplazable (באנגלית: Irreplaceable, ובעברית: לא ניתן להחלפה) הוא המיני-אלבום הראשון של הזמרת-יוצרת האמריקאית, ביונסה.<ref name=":0"></ref> המיני-אלבום יצא לאור ב-27 באוגוסט 2007, על ידי חברת התקליטים קולומביה רקורדס ו-Music World Entertainment.<ref name=":0" />

עם יציאתו נכנס המיני-אלבום אל המקום ה-105 במצעד הבילבורד 200.<ref></ref>

== רקע ==
המיני-אלבום מכיל מספר שירים של הזמרת מתוך אלבומה B'Day אשר מתורגמים לספרדית כולל רמיקסים לשירי אחרים באלבום. בנוסף, הוא גם מכיל דיסק נוסף של מהדורה מורחבת שיצאה בצפון אמריקה שהיא בעצם גם המהדורה המורחבת של B'Day. האלבום הופק על ידי הזמר הקובני-אמריקאי רודי פרז אשר גם סייע לתרגם את השירים לספרדית.

עותקים שנרכשו מחברת וולמארט כוללים גם די וי די של הופעה של ביונסה, הופעות טלוויזיוניות וקטעי מאחורי הקלעים.

== ביקורות והצלחה ==
האלבום קיבל ביקורות מעורבות: אנדי קלמן מ-AllMusic מתח ביקורת על חוסר תוכן באלבום ועל כך שיצא מספר חודשים לאחר הוצאת מהדורת הדלוקס של B'Day. האלבום לא זכה להצלחה בארצות הברית כאשר הגיע בשבוע הראשון ליציאתו למקום ה-105 במצעד הרשמי של המדינה ומכר במדינה עד היום 57 אלף עותקים בלבד.

גם במצעד אלבומי ה-R&B וההיפ-הופ האלבום לא זכה להצלחה כאשר פתח במקום ה-41. אך במצעד הלטיני הרשמי של אמריקה הלטינית האלבום הגיע למקום ה-3 ולמקום ה-2 במצעד אלבומי הפופ הלטיני. השיר "Bello Embustero" שהוא למעשה תרגום בספרדית לשיר "Beautiful Liar" הועמד לפרס "תקליט השנה" בטקס פרסי הגראמי הלטיני.

== מיקומי שיא ==

==קישורים חיצוניים==

==הערות שוליים==

קטגוריה:אלבומי וידאו מ-2007
קטגוריה:מיני-אלבומים מ-2007
קטגוריה:אלבומי ביונסה
קטגוריה:מיני-אלבומים באנגלית
קטגוריה:מיני-אלבומים בספרדית
קטגוריה:אלבומים שהופקו על ידי ביונסה
קטגוריה:מיני-אלבומי חברת קולומביה רקורדס
התאגיד הממשלתי הבלארוסי לנפט וכימיה

התאגיד הממשלתי הבלארוסי לנפט וכימיה (בבלארוסית: Беларускі дзяржаўны канцэрн па нафце і хіміі, канцэрн «Белнафтахім») הוא אחד החברות התעשייתיות הגדולות ביותר ברפובליקה של בלארוס ומהווה למעלה מ-30% מהייצור התעשייתי במדינה.<ref></ref>

התאגיד הוקם באפריל 1997 ומאחד בין ארגונים שונים למיצוי, זיקוק והובלה של נפט, מוצרי נפט, כימיה ופטרוכימיה, ארגונים מדעיים, לשכות תכנון, קבלני בנייה ומתקנים. החברה משלבת בין התעשיות הגדולות ביותר שמשפיעות משמעותית על הפוטנציאל הכלכלי של המדינה.<ref name="fbvvp"></ref>

== חברות בת ==
מפה של צינורות גז ראשיים וצינורות נפט. צינורות הגז הגדולים ביותר מסומנים בצבע אדום, צינורות נפט בירוק. תחנות מדחס (CS), מחסני גז תת-קרקעיים (UGS), תחנות שאיבת נפט (NPS), תחנות ייצור ושילוח ליניאריות (LPDS) וכן בתי זיקוק לנפט. צינורות נפט מנוהלים על ידי חברות הבת של החברה.
התאגיד כולל יותר מ-60 ארגונים וביניהם:<ref name="belmarket_2011-02-02"></ref>

ממוזער
מוצרי התאגיד מיוצאים ליותר מ-90 מדינות. למעלה מ-70% מהמוצרים המיוצרים על ידי התאגיד הפטרוכימי נמכרים בשוק הזר. בינואר 2019 הזמינו חברות התאגיד את צינור מוצרי הנפט הראשי בבלארוס הראשון, נובופולוצק-פניפול, באורך כולל של 292 ק"מ. הפרויקט עלה 35 מיליון דולר.<ref></ref>

==קישורים חיצוניים==
* 

==הערות שוליים==

קטגוריה:חברות נפט
קטגוריה:חברות גז טבעי
קטגוריה:חברות בלארוסיות
Live in Atlantic City

Live in Atlantic City (בעברית: הופעה חיה באטלנטיק סיטי) הוא אלבום וידאו ואלבום הופעה של הזמרת-יוצרת האמריקאית, ביונסה.<ref name=":0"></ref> האלבום יצא לאור ב-22 בנובמבר 2013, על ידי חברות התקליטים קולומביה רקורדס ו-Parkwood Entertainment, כחלק מההוצאה של הסרט הדוקומנטרי "Life Is But a Dream".<ref name=":0" />

עם יציאתו נכנס האלבום אל המקום הראשון במצעד אלבומי הווידאו של בילבורד.<ref></ref>

== רקע ==
האלבום מכיל אוסף של קטעים מתוך סדרת ההופעות שביונסה ערכה ב-2011, לקידום אלבומה הרביעי באטלנטיק סיטי שבניו ג'רזי, בשם Revel Presents: Beyoncé, בין ה-25 ל-28 במאי 2012, אשר בוימה על ידה ועל ידי אד בורק.<ref name=":0" />

לאחר שהסרט הופץ, ביונסה העלתה שלושה מופעים מתוך האלבום לערוץ היוטיוב שלה.

== הצלחה ==
האלבום זכה להצלחה מסחרית רבה אשר הגיע לעשירייה הפותחת ברוב המדינות בעולם. בארצות הברית האלבום הגיע למקום הראשון במצעד אלבומי הוידאו הרשמי של המדינה מה שהפך לאלבום הרביעי שלה לעשות זאת.

בבריטניה הגיע למקום הראשון במצעד אלבומי הווידאו של חברת המצעדים הרשמית, ונהיה לאלבומה הראשון שעשה זאת, תוך שהגיע במדינה למעמד פלטינה ובאוסטרליה הגיע למעמד זהב.

==קישורים חיצוניים==

==הערות שוליים==

קטגוריה:אלבומי הופעה מ-2013
קטגוריה:אלבומי וידאו מ-2013
קטגוריה:אלבומי וידאו של ביונסה
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומים שהופקו על ידי ביונסה
קטגוריה:אלבומי חברת קולומביה רקורדס